Dómstóll í Tókíó staðfesti í gær fangelsisdóma í máli bandarískra feðga sem aðstoðuðu fyrrverandi forstjóra bílaframleiðandans Nissan við að flýja land í desember 2019.
Saksóknarar í málinu greindu frá málavöxtum við málflutning í júní síðastliðnum en margt í atburðarásinni er sagt minna meira á söguþráð í bíómynd en raunverulega atburði.
Ghosn var handtekinn í Japan árið 2018 vegna gruns um fjármálaglæpi en var laus gegn tryggingu þegar hann lét sig hverfa í desember 2019. Feðgarnir játuðu að hafa komið honum fyrir í kassa eða stórri hljóðafæratösku um borð í einkaþotu, sem flutti hann brott frá Japan.
Ghosn segist hafa flúið land því hann hafi ekki búist við réttlátum réttarhöldum í Japan. Hann hefur alltaf neitað sök og segir stjórnendur Nissan hafa viljað koma honum í klípu vegna tilrauna hans til að auka samstarf við franska bílaframleiðandann Renault.
Hann greiddi Taylor-feðgum~ríflega 860 þúsund Bandaríkjadali fyrir vikið eða sem nemur um 107 milljónum króna auk ríflega hálfrar milljónar dala í rafmynt, sem ætluð var til að greiða lögfræðikostnað.
Ghosn var yfirmaður Nissan í nærri tvo áratugi en hann dvelur nú sem alþjóðlegur flóttamaður Líbanon.~Hann er með franskt, líbanskt og brasilískt vegabréf.~
Faðirinn, Michael Taylor, sem er fyrrverandi hermaður í sérsveit Bandaríkjahers hlaut tveggja ára fangelsisdóm en sonurinn Peter tuttugu mánaða. Þriðja mannsins George Antoine Zayek sem talinn er hafa aðstoða við flóttann er enn leitað.~
Dómstóll í Tókíó staðfesti í gær fangelsisdóma í máli bandarískra feðga sem aðstoðuðu fyrrverandi forstjóra bílaframleiðandans Nissan við að flýja land í desember 2019.